Tolok landasan

Tolok landasan atau lebar landasan kereta api merupakan jarak di antara dua rel bagi suatu landasan kereta api. Kesemua kenderaan pada rangkaian rel hendaklah mempunyai set roda yang bersesuaian dengan tolok landasan. Disebabkan pelbagai jenis tolok landasan digunakan di seluruh dunia, perbezaan tersebut menjadi hambatan kepada pengendalian rangkaian kereta api yang lebih meluas. Istilah "tolok" yang digunakan bermaksud untuk memastikan jarak di antara rel adalah betul.

Penggunaan istilah 
Penggunaan paling umum "tolok landasan" merujuk kepada jarak di antara permukaan dalam bagi dua rel yang menggalas muatan bagi suatu landasan kereta api. Istilah ini berasal daripada "tolok", suatu alat dengan cuping berkedudukan tepat pada setiap hujungnya yang digunakan oleh pekerja landasan untuk memastikan jarak sebenar antara rel terletak berada dalam had terima piawaian yang ditetapkan, contohnya pada selekoh, jaraknya lebih lebar daripada biasa.

Unit 
Tolok ditakrifkan dalam unit-unit imperial, metrik atau Sistem Unit Antarabangsa (SI). Unit imperial ditubuhkan di United Kingdom oleh Akta Timbang dan Sukat 1824. Unit lazim Amerika Syarikat untuk panjang berlainan dengan sistem imperial sehinggalah tahun 1959 apabila satu ela antarabangsa ditakrifkan sebagai 0.9144 meter dan sebagai unit terbitan, 1 kaki (= ela) sebagai 0.3048 meter dan 1 inci (= ela) sebagai 25.4 mm.

Senarai di bawah menunjukkan unit-unit imperial dan lain yang digunakan untuk pentakrifan tolok landasan:

Rujukan

Pautan luar 
 OpenRailwayMap. Peta tolok landasan sejagat
 
 Juan Manuel Grijalvo – The Myth of the "Standard" Gauge

 
Geometri landasan